Ut mot havet (film)

Ut mot havet er en norsk film fra 1959, regissert av Nils R. Müller.

Handling
Filmen tar for seg et fiskerhjem på kysten, der alle en høstkveld sitter med hvert sitt arbeid i stuen. Bestefar leser Bibelen, far lager torskegarn, moren spinner, småjenta skjærer ull og tjenestejenta vever. Den yngste sønnen driver med en lekebåt på gulvet, mens eldste sønn sitter ved bordet og tegner en ny båt på et stort papir. Det er krav om en ny båttype med mer moderne seil. Forlis og mannetap på sjøen har gjennom tidene vær så mange, at båtstilen må legges om. Den eldste gutten er forlovet og gift med tjenestegjenta, som kommer inne fra fjorden. De ble viet i en gammel steinkirke fra 1100-tallet. Ellers ser man bilder fra båter i bruk på fiskefeltet, gamle rorbuer i fiskevær, fremgangsmåten under fisket og tilvirking av fisken på land, Lofotfisket i gammel og ny tid, gammel brudedans, utvandringen til Amerika, den økonomiske krisen i fisket 1920-38 i Norge, auksjon av båter og hus, selfangst i Ishavet, statistikk over mengden og verdi av fisk og sild fra 1866 til 1955, bilde av minnesmerker over de som har forsvunnet på havet, og mye mer.

Skuespillere
 Ingvald Scheldrup - Jo, bestefar
 Kristian Skjong - Kristian, far
 Olivia Storås - Turi, mor
 Martinius Bakken - Per, eldste sønn
 Gjertrud Bakken - Kari, tjenestejenta
 Jarle Øyen - Jarle, yngste sønnen 
 Liv Remme - Tordis, datter

Kilder
 Filmen i Norge: norske kinofilmer gjennom 100 år. Utgitt av Gyldendal i samarbeid med Det norske filminstituttet, 1995. Komplett liste over alle kinofilmer 1907-1995 med plot og utdrag av samtidige filmanvmeldelser.

Eksterne lenker 
 

Norske filmer fra 1950-årene
Filmer fra 1959